Mange huse i 60’erne og 70’erne blev bygget med skjult tagrende for at bevare husets rene linjer. Tagrenden er i så fald skjult i en kasse af træ. Den slags tagrender er noget sværere at rense og reparere selv, fordi der ikke er adgang til hele tagrenden, men det er muligt. Teknikken er den samme som ved åbne tagrender, men reparation kan kun ske ovenfra, da det er et større arbejde at få adgang til undersiden af en skjult tagrende.